pythainlp/thai_wikipedia_clean_20230101 huggingface dataset:
เครื่องยนต์สี่จังหวะมีการหมุนเวียนน้ำมันหล่อลื่น และกิจกรรมที่ว่านี้ก็เกิดขึ้นภายในห้องข้อเหวี่ยง น้ำมันหล่อลื่นจะถูกเก็บไว้ที่ก้นของห้องข้อเหวี่ยง (ในเครื่องยนต์แบบมีอ่างน้ำมัน) หรือถูกเก็บไว้ที่อ่างเก็บน้ำมันที่แยกตัวออกมาต่างหาก (ในระบบแบบอ่างแห้ง) จากจุดนี้ น้ำมันจะถูกดันโดยปั๊ม (และโดยทั่วไปมากไหลผ่านกรองน้ำมันเครื่อง) แล้วจึงถูกพ่นไปที่เฟืองเพลาข้อเหวี่ยง, รองลื่นก้านสูบที่อยู่ต่อกัน และผนังกระบอกสูบ ก่อนที่ท้ายที่สุดจะหยดลงสู่ก้นห้องข้อเหวี่ยง
แม็กซ์โทกิซันเบียกูจูโกะโก
"แม็กซ์โทกิซันเบียกูจูโกะโก"  เป็นเพลงขับร้องโดยกลุ่มไอดอลญี่ปุ่น เอ็นจีทีโฟร์ตีเอต เป็นเพลงประกอบซิงเกิลที่ 43 คิมิวะเมโลดี ของเอเคบีโฟร์ตีเอต โดยที่มาของเพลง สื่อถึงรถไฟความเร็วสูงชิงกันเซ็ง (Shinkansen) ของญี่ปุ่น ที่วิ่งจากกรุงโตเกียวถึงจังหวัดนีงาตะซึ่งมีหมายเลขขบวนคือ 315 โดยเนื้อเพลงกล่าวถึงความสดใส ความฝัน ความหวัง และความทรงจำที่รอให้คน ๆ หนึ่งกลับมา ไม่ว่าจะผ่านไปนานเท่าใด
เพลงนี้คัฟเวอร์โดยวงน้องสาวนอกประเทศญี่ปุ่น ให้เป็นภาษาของตนเอง ได้แก่ เวอร์ชันภาษาไทย โดยซีจีเอ็มโฟร์ตีเอต เป็นซิงเกิลที่ 1 วางจำหน่าย 10 กุมภาพันธ์ พ.ศ. 2563
เชียงใหม่ 106 เป็นซิงเกิลลำดับที่ 1 ของ ซีจีเอ็มโฟร์ตีเอต โดยประกาศเปิดตัวเมื่อวันที่ 21 ธันวาคม พ.ศ. 2562 ในงาน "BNK48 7th Single "77 ดินแดนแสนวิเศษ" Road Show ที่ลานม่วนใจ๋ เซ็นทรัล เชียงใหม่ แอร์พอร์ตและได้มีการเปิดตัวเพลงอย่างเป็นทางการครั้งแรกในงาน CGM48 1st Single The Debut เมื่อวันที่ 9 กุมภาพันธ์ พ.ศ. 2563 ณ Amphitheater ชั้น 6 ศูนย์การค้าเมญ่า ไลฟ์สไตล์ ช้อปปิ้ง เซ็นเตอร์ เชียงใหม่
พี่น้องโคเอน
โจเอล เดวิด โคเอน  เกิดวันที่ 29 พฤศจิกายน ค.ศ. 1954 และ อีธาน เจสซี่ โคเอน  เกิดวันที่ 21 กันยายน ค.ศ. 1957 หรือรู้จักกันในนาม พี่น้องโคเอน  เป็นผู้ผลิตภาพยนตร์ชาวอเมริกัน ภาพยนตร์ของพวกเขามีหลายประเภทและสไตล์ ผลงานที่มีชื่อเสียงที่สุดของพวกเขา ได้แก่ "มิลเลอร์ส ครอสซิ่ง" (1990), "บาร์ตัน ฟิงก์" (1991), ' (1996), "เดอะ บิ๊ก เลโบสกี" (1998), "สามเกลอ พกดวงมาโกย" (2000), "ล่าคนดุในเมืองเดือด" (2007), "ยกขบวนป่วนซีไอเอ" (2008), ' (2010), "" (2013) และ "ลำนำของบัสเตอร์ สกรั๊กส์" (2018)
พี่น้องโคเอนเขียนบท กำกับและอำนวยการสร้างภาพยนตร์ของพวกเขาร่วมกัน แต่โจเอลได้เครดิตในการกำกับ และอีธานในการผลิต จนกระทั่ง "แผนปล้นมั่ว มุดเหนือเมฆ" (2004) พวกเขาได้เครดิตในการกำกับและผลิตร่วมกัน พวกเขามักจะเรียกเก็บเงินยอดนิยมสำหรับบทภาพยนตร์ในขณะที่แบ่งปันเครดิตการแก้ไขภายใต้นามแฝง ร็อดเดริก เจนส์  พวกเขาได้รับการเสนอชื่อเข้าชิง 13 รางวัลออสการ์ด้วยกัน และเป็นรายบุคคลสำหรับรางวัลหนึ่งรางวัล ได้รับรางวัลในสาขา บทภาพยนตร์ดั้งเดิมยอดเยี่ยม จาก "ฟาร์โก: เงินร้อน" และ ภาพยนตร์ยอดเยี่ยม, ผู้กำกับภาพยนตร์ยอดเยี่ยม และ บทภาพยนตร์ดัดแปลงยอดเยี่ยม จาก "ล่าคนดุในเมืองเดือด" ทั้งคู่ยังได้รับรางวัล ปาล์มทองคำ จาก "บาร์ตัน ฟิงก์"
พี่น้องโคเอนได้เขียนภาพยนตร์หลายเรื่องที่พวกเขาไม่ได้กำกับ รวมถึงละครสงครามชีวประวัติเรื่อง "คนแกร่งหัวใจไม่ยอมแพ้" (2014) ภาพยนตร์ระทึกขวัญทางกฎหมาย "" (2015) และเป็นที่รู้จักน้อย ภาพยนตร์ที่ประสบความสำเร็จในด้านรายได้ เช่น "ไครม์เวฟ" (1985), "เดอะ เนคิด แมน" (1998) และ "บิดเหลี่ยมตุ๋น วุ่นดับเบิ้ล" (2012) อีธานยังเป็นนักเขียนเรื่องสั้น ละครและบทกวีอีกด้วย
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 19 เรื่องของ พี่น้องโคเอน
จำนวนรางวัลที่เข้าชิงและได้รับจากภาพยนตร์ของ พี่น้องโคเอน
สโมสรวอลเลย์บอลสระบุรี
ศุภศิษฏ์ จงชีวีวัฒน์ (เกิด 21 กุมภาพันธ์ พ.ศ. 2534) ชื่อเล่น มิว เป็นนักแสดง นักร้อง นักแต่งเพลง นายแบบชาวไทย และประธานกรรมการบริหารบริษัท มิว ศุภศิษฏ์ สตูดิโอ จำกัด เขาเป็นที่รู้จักจากการแสดงบทบาท “ธาร“ ในละคร "เกลียดนักมาเป็นที่รักกันซะดี ๆ" เขาเป็นศิลปินไทยคนแรกที่ติดชาร์ต World Digital Song Sales chart ของบิลบอร์ด โดยเพลงของเขาห้าเพลงติดอยู่ใน 10 อันดับแรก
ศุภศิษฏ์เกิดเมื่อวันที่ 21 กุมภาพันธ์ 2534 เป็นบุตรคนโต มีน้องสาว 1 คน จบการศึกษาระดับมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ แล้วเข้าศึกษาต่อในระดับปริญญาตรี ภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเกษตรศาสตร์ จบการศึกษาด้วยเกียรตินิยมอันดับ 1 เหรียญทอง ภาควิชาวิศวกรรมอุตสาหการ จากนั้นเข้าศึกษาต่อในระดับปริญญาโท ภาควิชาวิศวกรรมอุตสาหการ คณะวิศวกรรมศาสตร์ จุฬาลงกรณ์มหาวิทยาลัย ปัจจุบันกำลังศึกษาต่อในระดับปริญญาเอก ภาควิชาวิศวกรรมอุตสาหการ คณะวิศวกรรมศาสตร์ จุฬาลงกรณ์มหาวิทยาลัย
ศุภศิษฏ์เริ่มต้นอาชีพการแสดงจากละครเรื่องบันทึกกรรมทางช่อง 3 แต่เริ่มมีชื่อเสียงเป็นที่รู้จักจากผลงานซีรีส์เรื่อง “ธารไทป์เดอะซีรีส์” โดยได้รับรางวัล "ฉากจูบยอดเยี่ยม" จากงานประกาศรางวัล LINE TV Awards ประจำปี 2020
ด้านงานภาพยนตร์ ศุภศิษฏ์ได้ร่วมแสดงในภาพยนตร์สั้นเรื่อง Undefeated ซึ่งเป็นภาพยนตร์โฆษณาของ Garena Free Fire TH ร่วมกับอุรัสยา เสปอร์บันด์ และลุค อิชิคาว่า โดยออกอากาศทางช่องยูทูปเมื่อวันที่ 9 มีนาคม 2021
นอกจากนี้ศุภศิษฏ์รับบทเป็น "แม้น" ผู้ชายธรรมดาที่ชอบช่วยเหลือคนในละแวกบ้าน แม้ว่าจะมีหลายคนที่คิดว่าเขาเพี้ยนที่หาเรื่องใส่ตัว ในมินิซีรีส์เรื่อง “Super แม้น (Super Maen)” ภายใต้โปรเจ็กต์ Drama For All โดย Thai PBS ซึ่งโปรเจกต์นี้เป็นละครมิติใหม่ให้ผู้ชมทั่วไป ผู้พิการทางการมองเห็น รวมถึงผู้พิการทางการได้ยิน สามารถรับชมไปพร้อม ๆ กันได้อย่างเท่าเทียม ซึ่งออกอากาศในวันที่ 21 – 22 สิงหาคม 2564
ในเร็วๆ นี้ศุภศิษฏ์เตรียมผลิตและนำแสดงในซีรีส์เรื่อง "The Ocean Eyes" ซึ่งเป็นซีรีส์เกี่ยวกับสัตวแพทย์สัตว์น้ำเรื่องแรกของเอเชีย โดยร่วมทุนระหว่างไทย จีน และสหรัฐอเมริกา ซีรีส์เรื่องนี้นี้ผลิตโดย มิว ศุภศิษฏ์ สตูดิโอ และคาดว่าจะเข้าฉายในปี 2565
ด้านงานเพลง.
ศุภศิษฏ์เปิดตัว MewSuppasit Studio อย่างเป็นทางการ เมื่อวันที่ 5 มิถุนายน 2563 เพื่อดูแลวางแผนและพัฒนาศักยภาพตนเองในการทำงานให้ดีขึ้น โดยมีผลงานเพลงในฐานะศิลปิน กับซิงเกิลแรกในชีวิต 'Season of You (ทุกฤดู)' เปิดตัวเมื่อวันที่ 1 สิงหาคม 2563 ที่ผ่านมา ณ Serealscapes studio ผ่านการแถลงข่าวระดับโลกพร้อมแฮชแท็ก #SeasonOfYouGlobalPress ที่ติดอันดับ 1 เทรนด์โลกบน Twitter และอีก 16 ประเทศ กลายเป็นแฮชแท็กที่มีคนทวีตมากที่สุด โดยมีการทวีตมากกว่า 1.2 ล้านครั้ง ภายหลังการเปิดตัวและปล่อยมิวสิควิดีโอ ภายในระยะเวลา 45 ชั่วโมง ทำให้ยอดวิวส์ทะลุ 1,000,000 วิวส์เป็นที่เรียบร้อย
ในวันที่ 19 พฤศจิกายน 2563 ศุภศิษฏ์ได้เผยแพร่ซิงเกิ้ลที่ 2 ชื่อ "Nan Na" ในงานแถลงข่าวระดับโลกผ่านช่องทาง V-Live ในวันเดียวกันนั้น เขาได้ประกาศโปรเจกต์ในอนาคตหลายโปรเจกต์ โดยมิวสิกวิดีโอเพลง "Nan Na" ก็ทะลุ 1 ล้านวิวส์ภายในเวลา 22 ชั่วโมง เพียงไม่กี่เดือนในอาชีพนักดนตรี ศุภศิษฏ์ได้เข้าร่วมแสดงในเทศกาลดนตรีต่างๆ ของประเทศไทย เช่น Cat Expo และ Big Mountain Music Festival เทศกาลกลางแจ้งที่ใหญ่ที่สุดในเอเชียตะวันออกเฉียงใต้
เมื่อวันที่ 4 กุมภาพันธ์ พ.ศ. 2564 ศุภศิษฏ์ได้ออกซิงเกิ้ลที่ 3 ในชื่อ "Good day" โดยเพลงนี้ได้รับรางวัล "Music of the Week" ถึง 2 ครั้ง บนเวที T-Pop Stage
สำหรับซิงเกิ้ลที่ 4 ชื่อว่า "THANOS" ได้ปล่อยเมื่อวันที่ 14 มีนาคม พ.ศ. 2564 เพลงนี้เป็นเพลงบัลลาดเกี่ยวกับการหายไปจากชีวิตของใครบางคน เขียนและโปรดิวซ์โดย ว่าน ธนกฤต ซึ่งมิวสิควีดีโอนำแสดงโดย มีน พีชญา
เมื่อวันที่ 18 มิถุนายน พ.ศ. 2564 ศุภศิษฏ์ได้ออกซิงเกิ้ลที่ 5 ในชื่อ "Summer Fireworks" ซึ่งเป็นเพลงสากลเพลงแรกที่เขาแต่งขึ้นเอง โดยเพลงนี้อุทิศให้แฟนคลับชื่อซัมเมอร์ ซึ่งส่งจดหมายให้กำลังใจถึงเขาเมื่อปีก่อน แต่เสียชีวิตลงด้วยโรคประจำตัว
ในวันที่ 1 สิงหาคม 2564 ครบรอบ 1 ปีของมิว ศุภศิษฏ์ กับก้าวแรกในเส้นทางสายดนตรี พร้อมเปิดตัวอัลบั้มเต็มครั้งแรกในชีวิต "อัลบั้ม 365 (Three Six Five)" มีด้วยกันทั้งหมด 10 เพลง โดยมีเพลงที่ปล่อยออกมาแล้ว 5 เพลง ได้แก่ Season of You (ทุกฤดู), Nan Na (นั้นนา), Good Day, THANOS (ธานอส) และ Summer Fireworks พร้อมด้วย 5 เพลงใหม่ ซึ่งในวันที่ 4 สิงหาคม 2564 billboard charts ได้ประกาศผลการจัดอันเพลง ผ่านทางทวิตเตอร์ @billboardcharts ว่าอัลบั้ม 365 (Three Six Five) อัลบั้มแรกของมิว ศุภศิษฏ์ ได้ขึ้นสู่ Top 10 ในชาร์ตถึง 5 เพลงด้วยกัน ในสาขา World Digital Song Sales ชาร์ตรวมยอดขายเพลงทางช่องทางดิจิตอล นับว่าเป็นศิลปินไทยคนแรกที่ติดชาร์ตบิลบอร์ดในสาขานี้ ซึ่งเพลงไตเติ้ลอย่าง Drowning ขึ้นสูงสุดถึงอันดับ 4 ตามมาด้วยอันดับ 5 เพลง Miss You Feat.ส้ม มารี, อันดับ 6 เพลง Let Me Be Feat.AUTTA, อันดับ 7 เพลง More and more และอันดับ 8 เพลง Time Machine
เมื่อวันที่ 5 ตุลาคม พ.ศ. 2564 มิว ศุภศิษฏ์ สตูดิโอ ได้ประกาศโปรเจกต์ใหญ่ที่ชื่อว่า "Global Collaboration Project 2021" โดยเป็นการทำเพลงร่วมกับศิลปินระดับโลกจากประเทศต่างๆ โปรเจกต์นี้เปิดตัวอย่างเป็นทางการด้วยซิงเกิ้ลแรกที่ชื่อว่า “SPACEMAN” ซึ่งได้ดูโอ้เพลงอิเล็กทรอนิกส์ชื่อดังของอังกฤษ HONNE. มาร่วมแต่งเพลงและโปรดิวซ์ให้ โดยได้แสดงสดครั้งแรก ณ ประเทศเกาหลีใต้ในงาน Asia Song Festival 2021 โดยได้รับเลือกให้เป็นตัวแทนศิลปินจากประเทศไทย นอกจากนี้เพลง SPACEMAN เข้าสู่ iTunes chart ถึง 49 ประเทศ โดยขึ้นอันดับ 1 ใน 20 ประเทศ อันดับ 2 ในสหรัฐอเมริกา อันดับ 1 ใน US Pop Chart และอันดับ 7 ใน worldwide iTunes song chart นอกจากนี้ SPACEMAN ยังติดชาร์ต Billboard ในสาขา Hot Trending Song ต่อเนื่อง 8 สัปดาห์ โดยขึ้นอันดับ 2 ในชาร์ตประจำสัปดาห์และอันดับ 1 ในชาร์ต 24 ชั่วโมง ทำให้ศุภศิษฏ์ป็นศิลปินไทยและเอเชียตะวันออกเฉียงใต้คนแรกที่เข้าสู่ชาร์ตดังกล่าว
สำหรับเพลงที่สองของ Global Collaboration Project ศุภศิษฏ์ได้ร่วมงานกับนักร้อง-นักแต่งเพลงชาวเกาหลี แซม คิม Sam Kim ซึ่งได้รวมแต่งเพลงและโปรดิวซ์ใในชื่อเพลงว่า "Before 4:30 (She Said...)" ซึ่งเป็นเพลงรักสไตล์ R &amp;B โดยเสียงอันเป็นเอกลักษณ์ของคิมและเสียงร้องที่ชวนฝันของศุภศิษฏ์เข้ากันได้อย่างมีศิลปะ
สถิติของเพลง "Before 4:30 (She Said...)" สามารถเข้าสู่ iTunes Chart ได้ใน 53 ประเทศ โดยขึ้นสู่อันดับ 1 ใน 21 ประเทศ ซึ่งทำลายสถิติเดิมของเพลง SPACEMAN นอกจากนี้ เพลงยังขึ้นสู่อันดับ 1 ในชาร์ตเพลง iTunes R&amp;B ใน 41 ประเทศ รวมทั้งสหรัฐอเมริกา และอันดับ 10 ใน worldwide iTunes song chart โดยมิวสิควิดีโอเพลงนี้ได้ Miss Universe Thailand 2021 แอนชิลี สก๊อต-เคมมิส เป็นนางเอก MV โดยมีจุดประสงค์เพื่อเผยแพร่แนวคิด real size beauty โดยเพลงนี้เปิดตัวอย่างเป็นทางการผ่านการแถลงข่าวที่จัดขึ้นที่ริเวอร์พาร์ค ไอคอนสยาม เมื่อวันที่ 20 ธันวาคม พ.ศ. 2564 โดยมีแฟนเพลงและสื่อมวลชนเข้าร่วมงาน และการถ่ายทอดสดงานแถลงข่าวใน Weibo มีผู้เข้าชมมากกว่า 2.9 ล้านครั้ง นอกจากนี้เพลง "Before 4:30 (She Said...)" ยังติดชาร์ต Billboard ถึง 3 สาขา ได้แก่ R&amp;B Digital Song Sales ในอันดับที่ 4, R&amp;B/Hip-Hop Digital Song Sales ในอันดับที่ 8 และ Hot Trending Songs Chart ในอันดับที่ 5 โดยชาร์ต Billboard ในสาขา R&amp;B Digital Song Sales และ R&amp;B/Hip-Hop Digital Song Sales ศุภศิษฏ์เป็นศิลปินไทยคนแรกที่ทำได้สำเร็จ นอกจากนี้นิตยสารชื่อดังของอเมริกาอย่าง Forbes ได้เขียนบทความถึงศุภศิษฏ์ว่า "ในขณะที่ประสบความสำเร็จบนหน้าทวิตเตอร์ ซิงเกิ้ลนี้ยังสร้างความประทับใจ และเป็นที่น่าจับตามองบนโลกโซเชียลมีเดียในหลายๆ แพลตฟอร์ม และอีกหนึ่งความสำเร็จของ มิว ศุภศิษฏ์ คือการคว้าอันดับยอดขายสูงสุดบน billboard chart นี่เป็นขอพิสูจน์ได้ว่ากลุ่มแฟนคลับของเข้าได้ค่อย ๆ ขยายฐานมากขึ้นในตลาดเพลงที่ใหญ่ที่สุดในโลก"
ในปัจจุบันมีเพลงจากศิลปินไทยเพียง 9 เพลงที่ติดชาร์ต Billboard โดย 7 เพลงนั้นมาจากผลงานของศุภศิษฏ์
ศุภศิษฏ์เปิดตัว MewSuppasit Studio อย่างเป็นทางการ เมื่อวันที่ 5 มิถุนายน 2563 เพื่อดูแลวางแผนและพัฒนาศักยภาพตนเองในการทำงานให้ดีขึ้น โดยมีผลงานเพลงในฐานะศิลปิน กับซิงเกิลแรกในชีวิต 'Season of You (ทุกฤดู)' เปิดตัวเมื่อวันที่ 1 สิงหาคม 2563 ที่ผ่านมา ณ Serealscapes studioภายหลังการเปิดตัวและปล่อยมิวสิควิดีโอ ภายในระยะเวลา 45 ชั่วโมง ทำให้ยอดวิวส์ทะลุ 1,000,000 วิวส์เป็นที่เรียบร้อย ปัจจุบันศุภศิษฏ์ได้ปรับขยายธุรกิจ โดยก่อตั้งบริษัท MSS CONNECTION เพื่อเข้าสู่อุตสาหกรรมการบันเทิงอย่างครอบคลุมครบถ้วนและต่อยอดงานเพลง ภาพยนตร์ ซีรีส์ทั้งในไทยและระดับอินเตอร์เนชั่นแนล อย่างไร้ขีดจำกัด นอกจากนี้ยังรวมไปถึงการเปิดรับศิลปินและนักแสดงในสังกัด มีเอเจนซี่ โปรโมเตอร์ รวมถึงงานโปรดักชั่นต่างๆ ซึ่งในปัจจุบันก็มีโปรเจกต์ใหญ่ต่างๆ ที่อยู่ในระหว่างการดำเนินการ และเตรียมจะร่วมงานกับศิลปินและทีมงานทั้งเบื้องหน้า เบื้องหลังที่มีชื่อเสียงในระดับโลก เพื่อผลิตผลงานคุณภาพยกระดับอุตสาหกรรมบันเทิงไทย
ข้อกล่าวหากรณีความคล้ายคลึงของผลงานมิวสิกวิดีโอคัฟเวอร์.
ในวันที่ 25 กุมภาพันธ์ พ.ศ. 2564 เขาออกมิวสิกวิดีโอคัฟเวอร์เพลง Afterglow ของเอ็ด ชีแรน ร่วมกับวอร์นเนอร์ มิวสิก ไทยแลนด์ นิวทีวีและไทยรัฐรายงานข่าวระบุว่ามิวสิกวิดีโอดังกล่าวถูกตั้งคำถามว่าอาจลอกเลียนมิวสิกวิดีโอคัฟเวอร์ของแจฮยอน สมาชิกวงเอ็นซีที เพลง "I Like Me Better" ของเลาฟ์ ทำให้เกิดกระแสวิจารณ์ติดเทรนด์ทวิตเตอร์ประเทศไทย โดยมีแฟนคลับของแจฮยอนเรียกร้องให้เขาขอโทษไปยังทีมงานเป็นภาษาสากล และให้เขาออกจากการเป็นพิธีกรรายการโทรทัศน์เนื่องจากไม่พึงพอใจจากกับการชี้แจงก่อนหน้า ทีเอ็นเอ็นและเดอะสแตนดาร์ดรายงานในวันที่ 27 กุมภาพันธ์ พ.ศ. 2564 ระบุว่า ทีมงาน Mew Suppasit Studio ลบมิวสิกวิดีโอดังกล่าวออกและชี้แจงออกมา 3 ฉบับทางทวิตเตอร์ โดยยอมรับว่าวิดีโอทั้งสองมีส่วนคล้ายกันจริง แต่ไม่มีเจตนา ต่อมาในวันที่ 4 มีนาคม เขาแถลงข่าวขอโทษและยืนยันว่าไม่มีเจตนา และทนายความชี้แจงว่าไม่มีส่วนใดที่ขัดต่อกฎหมาย
ในเดือนพฤศจิกายน 2564 ทีเอ็นเอ็นและเดอะแบงค็อกอินไซต์รายงานระบุว่าต้นสังกัดของเขาได้ฟ้องดำเนินคดีหมิ่นประมาทและความผิดตาม พรบ. คอมพิวเตอร์จำนวน 10 ราย
ข้อกล่าวหาจากอาร์ต ภาคภูมิ.
ในช่วงปี 2564 มติชนรายงานข่าวอ้าง อาร์ต ภาคภูมิ อดีตนักแสดงร่วมกับศุภศิษฏ์จากซีรีส์เรื่อง "What The Duck รักแลนดิ้ง" ออกมากล่าวว่าศุภศิษฏ์เคยมีพฤติกรรมคุกคามทางเพศต่อเขา คือโดนจูบโดยไม่ยินยอมพร้อมใจ ด้านศุภศิษฏ์ให้สัมภาษณ์ว่า "เหตุการณ์ที่เกิดขึ้นในคลิปที่แชร์ หลังจากนั้นก็ได้มีการปรับความเข้าใจ คุยกันเรียบร้อย สิ่งที่เกิดขึ้นเกิดจากการใช้อารมณ์ และก็ใช้สื่อโซเชียลในทางที่ผิด หลังจากนั้นเรามีงานต่อๆ มา ซึ่งความสัมพันธ์เราดีอยู่แล้ว" และทนายความของเขากล่าวในวันที่ 4 มีนาคม ปีเดียวกันว่า การกล่าวหาว่าคุกคามทางเพศนั้นเป็นการปรักปรำโดยไม่มีมูล และต่อมาในวันที่ 22 มีนาคม พ.ศ. 2564 อาร์ต ภาคภูมิ โพสต์อินสตาแกรมว่าเรื่องดังกล่าวเกิดขึ้นเมื่อนานมาแล้ว ไม่อยากให้ขุดคุ้ยขึ้นมาอีก และได้ฟ้องร้องผู้ที่นำเรื่องไม่จริงมาพูด
สโมสรวอลเลย์บอลราชบุรี
ซัลวา กีร์
เสื้อสูบ
บล็อกเครื่องยนต์  หรือนิยมเรียก เสื้อสูบ  เป็นโครงสร้างหลักของเครื่องยนต์สันดาปภายใน ถือเป็นชิ้นส่วนที่ใหญ่และหนักที่สุดของเครื่องยนต์ บล็อกประกอบด้วยกระบอกสูบและชื้นส่วนอื่นๆ สำหรับรถยนต์ที่ระบายความร้อนด้วยน้ำ ภายในบล็อกจะมีช่องทางเดินของน้ำหล่อเย็นรอบๆกระบอกสูบ แต่ถ้าเป็นเครื่องยนต์ที่ระบายความร้อนด้วยอากาศผ่าน ภายนอกบล็อกจะมีครีบติดตั้งอยู่โดยรอบ
บล็อกเครื่องยนต์รถยนต์ในยุคต้นจะมีเพียงกระบอกสูบเพียงเท่านั้น และประกอบห้องข้อเหวี่ยงที่แยกตัวออกมาจากบล็อก แต่บล็อกเครื่องยนต์สมัยใหม่ได้มีรวมห้องข้อเหวี่ยงไว้ภายในบล็อกเป็นชิ้นส่วนเดียวกัน
บล็อกเครื่องยนต์ทำจากโลหะหล่อทั้งชิ้น มีส่วนผสมของฟอสฟอรัส นิกเกิล โครเมียม โมลิบดีนัม หรือส่วนผสมอื่นตามความก้าวหน้าของวิทยาการด้านโลหะวิทยาเพื่อทำให้เกิดความแข็งแรงและทนความร้อนสูง ถ้าเป็นเครื่องยนต์ขนาดเล็กอาจทำด้วยอลูมิเนียม
เครื่องยนต์ 4 จังหวะ
เครื่องยนต์ 2 จังหวะ
พี่น้องฟาร์เรลลี
ปีเตอร์ ฟาร์เรลลี่  เกิดวันที่ 17 ธันวาคม ค.ศ. 1956 และ บ็อบบี้ ฟาร์เรลลี่  เกิดวันที่ 17 มิถุนายน ค.ศ. 1958 หรือรู้จักกันในนาม พี่น้องฟาร์เรลลี่  เป็นผู้ผลิตภาพยนตร์ชาวอเมริกัน พวกเขาได้สร้างภาพยนตร์สิบเอ็ดเรื่อง รวมถึง ' (1994), "คิงพิน" (1996), "มะรุมมะตุ้มรุมรักแมรี่" (1998), "เดี๋ยวดี...เดี๋ยวเพี้ยน เปลี่ยนร่างกัน" (2000), ' (2001), ' (2001), ' (2003), "สาวรักกลุ้มกับหนุ่มบ้าบอล" (2005), "แต่งแล้วชิ่ง มาปิ๊งรักแท้" (2007), ' (2011), ' (2012), และ "" (2014)
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 14 เรื่องของ พี่น้องฟาร์เรลลี่
กระบอกสูบ
ในวิชาเครื่องยนต์ กระบอกสูบ  คือช่องว่างทรงกระบอกภายในเสื้อสูบ เป็นช่องว่างเพื่อให้ลูกสูบสามารถเลื่อนขึ้นลงขณะเครื่องยนต์ทำงาน ดังนั้นกระบอกสูบต้องมีผิวภายในที่เรียบแข็งและมีความเสียดทานต่ำ กระบอกสูบสามารถจำแนกเป็นสองประเภท คือแบบที่หล่อเป็นชิ้นเดียวกับเสื้อสูบ และแบบที่แยกเป็นคนละชิ้นกับเสื้อสูบแล้วนำมาสวมเข้าด้วยกัน กระบอกสูบแบบแยกนี้บางครั้งเรียก ปลอกสูบ  ซึ่งมีอยู่สองประเภท คือปลอกสูบแบบแห้ง (ไม่สัมผัสน้ำหล่อเย็น) และปลอกสูบแบบเปียก (สัมผัสน้ำหล่อเย็น)
กระบอกสูบเมื่อผ่านการใช้งานเป็นระยะเวลานานย่อมเกิดการสึกหรอซึ่งเกิดจากการเสียดสีของแหวนลูกสูบกับผนังกระบอกสูบ การสึกหรอจะมากหรือน้อยขึ้นอยู่กับความสะอาดของอากาศที่ถูกดูดเข้าไปรวมถึงความสะอาดของน้ำมันหล่อลื่น ด้านบนของกระบอกสูบจะมีอุณหภูมิสูงกว่าและได้รับการหล่อลื่นได้ไม่ดีเท่าด้านล่างของกระบอกสูบ ในระหว่างที่เครื่องยนต์ทำงาน ด้านข้างผนังของกระบอกสูบจะเป็นส่วนที่รับภาระกรรมมากที่สุด และมีความเสี่ยงที่จะกระบอกสูบจะเบี้ยวเป็นวงรี ดังนั้นเพื่อลดความสึกหรอของส่วนนี้ จึงมีการออกแบบให้มีการฉีดน้ำมันหล่อลื่นผนังกระบอกสูบเป็นพิเศษ น้ำมันหล่อลื่นที่ว่านี้ถูกส่งมาจากปั๊มที่รูน้ำมันบริเวณเพลาข้อเหวี่ยง และถูกฉีดออกมาจากรูที่ก้านสูบ
วอลเลย์บอลชายในโอลิมปิกรอบคัดเลือกโซนยุโรป 2020
วอลเลย์บอลชายในโอลิมปิกฤดูร้อน 2020 รอบคัดเลือก โซนอเมริกาใต้
การแข่งขันวอลเลย์บอลชายในโอลิมปิกฤดูร้อน 2020 รอบคัดเลือก โซนอเมริกาใต้ เป็นการแข่งขันวอลเลย์บอลชายระดับทีมชาติซึ่งจัดขึ้นที่มอสตาซัล ประเทศชิลี ระหว่างวันที่ 10–12 มกราคม ค.ศ. 2020 4 ทีมจะได้เข้าแข่งขันในทัวร์นาเมนต์นี้ โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
สี่อันดับแรกจากวอลเลย์บอลชายชิงแชมป์อเมริกาใต้ 2019ที่ยังไม่ผ่านการคัดเลือกเข้าโอลิมปิกฤดูร้อน 2020 จะได้สิทธิ์เข้าร่วมในการแข่งขันรอบคัดเลือกนี้ ตัวเลขในวงเล็บเป็นลำดับจากวอลเลย์บอลชิงแชมป์อเมริกาใต้ 2019
เครื่องยนต์สูบเรียง
เครื่องยนต์สูบเรียง  คือเครื่องยนต์สันดาปภายในซึ่งมีกระบอกสูบทั้งหมดเรียงตัวเป็นหนึ่งแถวตรง โดยทั่วไปมักใช้โครงสร้างแบบสี่สูบ หกสูบ และแปดสูบ มีการใช้งานอย่างแพร่หลายทั้งในรถยนต์, รถจักรยานยนต์, หัวรถจักร และอากาศยาน
เครื่องยนต์สูบเรียงเป็นเครื่องยนต์ที่มีการจัดวางองค์ประกอบแบบพื้นฐานที่สุด มีกรรมวิธีการสร้างและซ่อมบำรุงรักษาง่ายไม่ซับซ้อน เครื่องยนต์สูบเรียงมีขนาดเล็กกว่าเครื่องยนต์แบบอื่นอย่างเครื่องยนต์ดวงแฉก และสามารถติดตั้งในทิศทางใดก็ได้ หากกระบอกสูบถูกจัดวางในแนวดิ่งจะเรียกเครื่องยนต์นี้ว่า เครื่องยนต์ตั้งตรง (Straight engine) แต่หากวางทำมุมองศากับแนวดิ่งจะเรียกว่า เครื่องยนต์เอียง (Slant engine) การวางกระบอกสูบแบบตั้งตรงมีความง่ายกว่าการวางแบบรูปทรงตัว V
พี่น้องฟาร์เรลลี่
ก้านสูบ
ก้านสูบ  เป็นชิ้นส่วนของเครื่องยนต์ลูกสูบ เชื่อมลูกสูบเข้ากับเพลาข้อเหวี่ยงเข้าด้วยกัน ทำหน้าที่ส่งถ่ายกำลังงานจากลูกสูบไปหมุนเพลาข้อเหวี่ยง ปลายด้านเล็กนั้นจะยึดติดกับสลักลูกสูบ และปลายด้านใหญ่จะยึดติดกับเพลาข้อเหวี่ยง
ก้านสูบในเครื่องยนต์รถยนต์มักทำด้วยอะลูมิเนียมอัลลอย แต่ถ้าเป็นเครื่องยนต์ขนาดใหญ่ ก้านสูบจะทำด้วยเหล็กหล่อเหนียว โดยกรรมวิธีอัดรูปหรือการหล่อทั้งชิ้น แล้วนำมาตกแต่งให้ได้รายละเอียดและรูปร่างตามต้องการ ด้ามสูบของก้านสูบถูกออกแบบให้มีพื้นที่หน้าตัดเป็นตัวไอเพื่อลดน้ำหนักและเพิ่มความแข็งแรง ก้านสูบบางแบบจะมีรูน้ำมันที่ปลายก้านสูบด้านใหญ่ รูน้ำมันที่ว่านี้มีไว้เพื่อฉีดน้ำมันไปหล่อลื่นผนังกระบอกสูบ ก้านสูบทุกชิ้นมีน้ำหนักเท่ากัน ถ้านํ้าหนักไม่เท่ากันจะก่อให้เกิดการไม่สมดุล
ก้านสูบมีการใช้งานอย่างทั่วไปในเครื่องยนต์สันดาปภายในและเครื่องจักรไอน้ำ หลักฐานการใช้งานก้านสูบที่เก่าแก่ที่สุดอยู่ในคริสต์ศตวรรษที่ 3 เพื่อถ่ายกำลังงานจากกังหันน้ำไปยังแท่นเลื่อยของโรมัน
เหตุกราดยิงที่จังหวัดนครราชสีมา พ.ศ. 2563
เหตุกราดยิงที่จังหวัดนครราชสีมา พ.ศ. 2563 เป็นเหตุกราดยิงในจังหวัดนครราชสีมา ประเทศไทย เมื่อวันที่ 8 กุมภาพันธ์ พ.ศ. 2563 ซึ่ง จ.ส.อ. จักรพันธ์ ถมมา ใช้ปืนยิงผู้บังคับบัญชาและญาติถึงแก่ความตาย แล้วหลบหนีเข้ามาในตัวเมือง กราดยิงผู้คนตามรายทาง ก่อนเข้าไปซ่อนตัวหลบอยู่ในห้างสรรพสินค้าเทอร์มินอล 21 โคราช จับบุคคลในห้างเป็นตัวประกัน และถ่ายทอดสดตนเองขณะก่อเหตุลงเฟซบุ๊กของตน จนถูกเจ้าหน้าที่วิสามัญฆาตกรรมในเช้าวันถัดมา สรุปมีผู้เสียชีวิต 31 คน บาดเจ็บ 58 คน ในจำนวนนี้บาดเจ็บสาหัส 5 คน เหตุการณ์นี้ถือว่าเป็นเหตุกราดยิงที่เลวร้ายที่สุดครั้งหนึ่งในประวัติศาสตร์ไทย
จ.ส.อ. จักรพันธ์ ถมมา เกิดวันที่ 4 เมษายน พ.ศ. 2531 (อายุ 31 ปี) เป็นชาวตำบลหนองสังข์ อำเภอแก้งคร้อ จังหวัดชัยภูมิ สำเร็จการศึกษาระดับชั้นมัธยมศึกษาปีที่ 6 จากโรงเรียนชัยภูมิภักดีชุมพล จบการศึกษาวิชาที่ โรงเรียนนายสิบทหารบก เป็นทหารสังกัดกองพันสรรพาวุธกระสุนที่ 22 กองบัญชาการช่วยรบที่ 2 ค่ายสุรธรรมพิทักษ์ ตำบลไชยมงคล มีความชำนาญในการยิงปืนระยะไกล
จ.ส.อ. จักรพันธ์ ได้ซื้อบ้านในโครงการสวัสดิการทหารที่ตำบลโคกกรวด จำนวน 1,500,000 บาท และได้ให้นางอนงค์ มิตรจันทร์ ดำเนินการเรื่องเอกสารและการจัดตกแต่งภายในบ้านให้ จนมีเงินส่วนเกินที่เหลือ 50,000 บาท นางอนงค์จึงส่งเงินส่วนนี้ให้นายพิทยาซึ่งเป็นนายหน้า จ.ส.อ. จักรพันธ์ จึงได้ขอเงินส่วนนี้คืน
พ.อ. อนันต์ฐโรจน์ กระแสร์ ซึ่งเป็นผู้บังคับบัญชา เป็นคนกลาง มีการนัดนางอนงค์มาชี้แจงข้อเท็จจริง รวมถึงนายพิทยา นายหน้า เมื่อมีการพูดคุยกัน นายหน้าเสนอขอจ่ายเงินชดใช้ให้ แต่ไม่มีเงิน เพราะใช้เงินหมดไปแล้ว จึงขอกู้ยืมเงินจากนางอนงค์ แต่เป็นการตกลงจำนวนเงินที่ไม่ลงตัว เพราะก่อนหน้านี้ จ่าสิบเอก จักรพันธ์ เข้าใจว่าตัวเองจะได้เงินคืน 400,000 บาท
บ้านพักผู้บังคับบัญชา ค่ายสุรธรรมพิทักษ์และวัดป่าศรัทธารวม.
วันที่ 8 กุมภาพันธ์ 2563 เวลาประมาณ 15:30 น. จ.ส.อ. จักรพันธ์ ใช้ปืนยิงผู้บังคับบัญชา คือ พ.อ. อนันต์ฐโรจน์ กระแสร์ อายุ 48 ปี ผู้บังคับกองพันสรรพาวุธกระสุนที่ 22 กองบัญชาการช่วยรบที่ 2 และนางอนงค์ มิตรจันทร์ อายุ 65 ปี แม่ยายของ พ.อ. อนันต์ฐโรจน์ ถึงแก่ความตายที่บ้านพักในตำบลหนองจะบก อำเภอเมืองนครราชสีมา จังหวัดนครราชสีมา ขณะที่นายหน้าวิ่งหนีไป จึงถูกไล่ยิงเข้าข้างหลังแต่ไม่เสียชีวิต
จากนั้น จ.ส.อ. จักรพันธ์ ไปชิงอาวุธสงครามออกมาจากคลังอาวุธกองพันสรรพาวุธกระสุนที่ 22 กองบัญชาการช่วยรบที่ 2 ค่ายสุรธรรมพิทักษ์ ตำบลไชยมงคล โดยยิงทหารเวรกองรักษาการณ์ และทหารดูแลคลังอาวุธ มีพลทหารบาดเจ็บ 1 นายเสียชีวิตอีก 1 นาย ต่อมา จ.ส.อ. จักรพันธ์ ขับรถฮัมวีหลบหนีออกไปทางด้านหลังค่าย มุ่งไปทางวัดป่าศรัทธารวม ตำบลหัวทะเล เพราะทราบว่าภรรยาของผู้บังคับบัญชาออกไปทำบุญที่วัดป่าศรัทธารวม ได้กราดยิงผู้คนตามรายทางถึงแก่ความตายรวม 9 คน คนร้ายกราดยิงกระสุนนับร้อยนัด โดยยิงคนในรถเสียชีวิตและบาดเจ็บ ยังยิงเด็กนักเรียนที่ขับขี่รถจักรยานยนต์และยังเดินไปยิงซ้ำอีก จากนั้นมีตำรวจมา 2 นายไม่ทันลงจากรถก็ถูกยิงจนพรุนเสียชีวิต แต่ปรากฏว่า ได้ทราบว่า ภรรยาของผู้บังคับบัญชาไปกินข้าวที่เทอร์มินอล 21 โคราช
เทอร์มินอล 21 โคราช.
จ.ส.อ. จักรพันธ์ ขับรถเข้าไปในตัวเมืองจังหวัดนครราชสีมา มุ่งไปที่ห้างสรรพสินค้าเทอร์มินอล 21 โคราช ซึ่งอยู่ที่ตำบลในเมือง อำเภอเมืองนครราชสีมา โดยกราดยิงผู้คนตามรายทาง และจับผู้คนในห้างเป็นตัวประกัน ทั้งยิงถังแก๊ส ทำให้เกิดระเบิดและเพลิงลุกไหม้ในห้าง จ.ส.อ. จักรพันธ์ ยังถ่ายทอดสดตนเองขณะก่อเหตุลงเฟซบุ๊กของตน
"ไทยรัฐ" รายงานโดยอ้างถ้อยคำของบุคคลในห้างที่ติดต่อออกมาหาญาติภายนอกว่า ตัวประกันในห้างมี 16 คน
ผู้บาดเจ็บและเสียชีวิต.
โรงพยาบาลมหาราชนครราชสีมาแถลงในวันที่ 8 กุมภาพันธ์ พ.ศ. 2563 เวลา 23:50 น. ว่ามีผู้เสียชีวิต 20 คน ศพทั้งหมดอยู่ที่โรงพยาบาลแห่งนี้ แบ่งเป็นผู้เสียชีวิตทันทีในที่เกิดเหตุ 16 คน เสียชีวิตที่โรงพยาบาลแห่งนี้ 3 คน และเสียชีวิตที่โรงพยาบาลกรุงเทพราชสีมา 1 คน ส่วนผู้บาดเจ็บมี 32 คน ในจำนวนนี้ 10 คนอาการหนัก และมีตำรวจ 2 คนถูกยิงที่หลังและขา
รุ่งขึ้น เวลา 04:25 น. สถานีโทรทัศน์ไทยพีบีเอสรายงานว่า มีตำรวจอรินทราชอีก 2 รายเสียชีวิตจากการปะทะ
วันเดียวกัน เวลา 09:14 น. มีรายงานว่า จ.ส.อ. จักรพันธ์ ผู้ก่อเหตุ ถูกเจ้าหน้าที่วิสามัญฆาตกรรม ในบริเวณชั้นใต้ดิน โซนเอ ของห้าง
สรุป มีผู้เสียชีวิต 31 คน (รวมผู้ก่อเหตุ) และมีผู้บาดเจ็บ 58 คนพื้นที่ที่มีผู้เสียชีวิตมากถึง 4 ตำบลใน อำเภอเมืองนครราชสีมา
การนำออกจากเฟซบุ๊ก.
เฟซบุ๊ก ได้ถอดบัญชีเฟซบุ๊กของผู้ต้องสงสัยว่าเป็นคนร้าย อันเนื่องจากโพสต์ข้อความและวิดีโอสดที่มีเนื้อหารุนแรง ซึ่งขัดหลักกับนโยบายของเฟซบุ๊ก นอกจากนั้นกระทรวงดิจิทัลเพื่อเศรษฐกิจและสังคมได้​ขอให้เฟซบุ๊กตรวจสอบและนำภาพการเสียชีวิต รวมถึงคลิปการปฏิบัติงานของเจ้าหน้าที่ ออกจากระบบ
การทำงานของสื่อมวลชน.
จากเหตุการณ์นี้ สังคมตั้งคำถามถึงการทำงานของสื่อมวลชน เรื่องมีส่วนการขัดขวางการทำงานของเจ้าหน้าที่ตำรวจ รวมถึงความเหมาะสมของเนื้อหาที่ถูกเผยแพร่ มีกระแสในโลกโซเชียลตำหนิสื่อมวลชนจำนวน 3 ช่อง คือช่องวัน, ไทยรัฐทีวี และอมรินทร์ทีวี เนื่องจากบอกรายละเอียดที่ตั้ง แนวการทำงานของเจ้าหน้าที่ สัมภาษณ์และบอกพิกัดของผู้ที่ติดอยู่ในเทอร์มินอล 21 โคราช และสัมภาษณ์สดพ่อของผู้เสียชีวิต ที่สร้างความหดหู่แก่ผู้ชม แม้ กสทช. ออกคำสั่งไปยังสถานีทุกช่องให้งดการนำเสนอภาพข่าว การรายงานสด ที่จะส่งผลกระทบต่อการทำงานของเจ้าหน้าที่ที่ปฏิบัติการในเหตุการณ์ ก็ยังพบบางสถานีไม่ได้ปฏิบัติตามคำสั่งอย่างเคร่งครัด อย่างไรก็ตาม ช่องดังกล่าวกลับได้รับผลตอบรับทางด้านเรตติ้งที่สูงมาก
กัมปนาท ตันสิถบุตรกุล จิตแพทย์ ให้ความเห็นเรื่อง การวิเคราะห์สถานการณ์ หรือ วิเคราะห์พฤติกรรมของผู้ก่อเหตุ ว่า "บางครั้งก็นำผู้ที่ไม่ได้เป็นผู้เชี่ยวชาญมาวิเคราะห์ เป็นการขายข่าวไปวัน ๆ คงไม่เกิดประโยชน์อะไรแถมจะเกิดผลเสียให้กับสังคมอีกมากมาย"
ในวันที่ 26 กุมภาพันธ์ พ.ศ. 2563 กสทช. ได้สั่งปรับสื่อมวลชนที่ขัดขวางการทำงานของเจ้าหน้าที่ตำรวจทั้ง 3 ช่อง โดยแบ่งเป็นช่องวัน ถูกปรับ 250,000 บาท เนื่องจากเป็นการทำผิดครั้งแรก ส่วนไทยรัฐทีวีและอมรินทร์ทีวี ถูกปรับเป็นโทษสูงสุด คือช่องละ 500,000 บาท เนื่องจากเคยได้รับโทษในเรื่องการนำเสนอเนื้อหาที่ไม่เหมาะสม พร้อมทั้งมีการนำเสนอข่าววิธีการกราดยิงซ้ำอีกครั้งในรูปแบบแอนิเมชันซึ่งไม่ใช่การออกข่าวที่แท้จริง
การทำงานของกองทัพและรัฐบาล.
ประเสริฐ จันทรรวงทอง ส.ส. นครราชสีมา พรรคเพื่อไทย ตั้งกระทู้สดถามนายกรัฐมนตรีและรัฐมนตรีว่าการกระทรวงกลาโหม ถึงความล่าช้าในการระงับเหตุ และเหตุผลที่ไม่ประกาศสถานการณ์ฉุกเฉินเพื่อควบคุมสถานการณ์ โดยไล่เรียงเหตุการณ์ว่า คนร้ายอยู่ในค่ายสุรธรรมพิทักษ์ นาน 50 นาที ก่อนเดินทางไปก่อเหตุ ใกล้วัดป่าศรัทธารวม อีก 50 นาที จากนั้นใช้เวลาเดินทางอีก 30 นาที ไปห้างเทอร์มินอล 21 โดย พล.อ. ชัยชาญ ช้างมงคล รัฐมนตรีช่วยว่าการกระทรวงกลาโหม ได้ตอบกลับว่า ช่วงเวลาดังกล่าวได้สั่งให้เตรียมกำลังและร่างประกาศสถานการณ์ฉุกเฉินไว้หากไม่สามารถควบคุมสถานการณ์ได้ ทั้งนี้สำนักงานตำรวจแห่งชาติ ยังสามารถควบคุมสถานการณ์ได้ ตามขั้นตอน
ส่วนเสียงวิพากษ์วิจารณ์เรื่องมาตรการรักษาความปลอดภัยคลังอาวุธของกองทัพ พล.อ.อภิรัชต์ คงสมพงษ์ ตอบข้อซักถามนี้กับสื่อมวลชนว่า กองทัพมีมาตรการดูแลรักษาความปลอดภัยและป้องกันคลังอาวุธกระสุนมานานแล้ว ทั้งการติดตั้งกล้องวงจรปิด ยามรักษาการณ์ บางหน่วยมีสุนัขร่วมด้วย แต่ในเหตุการณ์นี้ยอมรับว่า มีหน่วยงานที่หละหลวม อย่างไรก็ดี ผู้ก่อเหตุปฏิบัติราชการในหน่วยงานนั้น มีความเชี่ยวชาญช่ำชองทั้งการใช้อาวุธ และรู้จักพื้นที่เป็นอย่างดี ทั้งนี้จะเพิ่มมาตรการให้รอบคอบรัดกุมยิ่งขึ้น
การตรวจสอบธุรกิจในค่ายทหาร.